**Ügyszám:**42- 7/2018.

**Előzmény:** 48-4/2017.

**Tisztelt Szőke Zoltán Polgármester Úr!**

**Tisztelt Szociális és Humán Bizottság Tagok!**

Az 1/2000. ( I.7) SZCSM. rendelet 119. § (1) alapján : Az egyes szociális és gyermekvédelmi tárgyú miniszteri rendeletek módosításáról szóló 1/2017. (II. 14.) EMMI rendelet hatálybalépésekor már működő 50 fő feletti fogyatékos személyek, pszichiátriai és szenvedélybetegek ápoló-gondozó otthona esetében **az intézményi férőhely kiváltási tervet 2018. december 31-éig kell elkészíteni.**

Az IFKT-módszertan alkalmazása és az Intézményi Férőhely Kiváltási Terv (IFKT) elkészítése egy olyan adatgyűjtést, adatelemzést, tervezési és módszertani feladatokat magába foglaló folyamat, amely a lakók szükségleteire, az intézmény adottságaira és erőforrásaira, valamint a céltelepülések meglévő és lehetséges kapacitásaira épít.

Ezekre támaszkodva az intézmény megtervezi a teljes kiváltási folyamatot: a lakók, a munkatársak és a támogatói háló felkészítését, a kiváltási folyamat során realizálódó intézményi szolgáltatási gyűrűt és szolgáltatási portfóliót, a lakhatási és egyéb szolgáltatások infrastrukturális és pénzügyi feltételeit, valamint az intézményi ellátásról a közösségi szolgáltatásra való áttérést kísérő, a közösségi befogadást és részvételt támogató intézményi és (helyi) társadalmi kommunikációt,a TL során tervezett és az intézményen kívül elérhető szolgáltatási gyűrűt, valamint a kiváltási folyamat során a jelenlegi működésről a tervezett működésre való áttéréshez szükséges lépéseket, intézkedéseket.

A terv bemutatja, hogy a kiváltáshoz milyen tájékoztatás és felkészítés szükséges a lakók, a munkatársak és a környezet számára (egyéni kiváltási terv, munkatársak képzési igénye, kommunikációs terv stb.), valamint hogyan jön létre a TL infrastruktúrája.

Az IFKT három nagy egységből áll:

(1) a helyzetelemzés,

(2) az intézményi férőhely kiváltás nyomán létrejövő új struktúra bemutatása és

(3) az új szolgáltatási struktúrához szükséges tevékenységek bemutatása.

A kiváltási folyamat tervezéséhez a támogatott lakhatásra vonatkozó stratégiai tervből kell kiindulni, melyből egy, a kiváltást célzó projektterv készül.

A stratégiai döntésekhez a lehető legtöbb információra van szükség, azonban minél hosszabb távú tervek születnek, annál bizonytalanabbak az információk, illetve a levonható következtetések, prognosztizálható változások, trendek. **A stratégiai tervezés során nehézséget jelenthet, ha többféle célt kell összehangolni vagy többféle érdeket kell kielégíteni, hiszen a stratégiai tervezés eleve többszereplős döntéseket igényel**.

A stratégiai tervezés során döntést kell hozni arra vonatkozóan, hogy milyen időintervallumra készül a terv, milyen információkra kell, hogy támaszkodjon és mennyire lesz rugalmas, a körülmények, a jogszabályok stb. változása esetén kell-e változtatni rajta.

**Alapvetően a fenntartó döntésén és az intézményi struktúrán múlik, hogy a kiváltás során milyen jellegű stratégiát alakít ki a támogatott lakhatásra vonatkozóan.**

**TL létrehozása előtt szükséges felülvizsgálni és módosítani**.

A stratégiai tervezés során mindig támaszkodni kell a *6 magasabb szintű tervekre*, azaz ha a TL-re készül a terv, annak illeszkednie kell a szervezeti stratégiához, valamint a kormányzati stratégiákhoz is. A stratégiai tervnek választ kell adni a Miért? Kiknek? Mit? Hogyan? Milyen körülmények között? Milyen eredménnyel? Mikor és kinek kell csinálni? kérdésekre.

A stratégiai tervezés általában 5-évet ölel fel, amelyet a megvalósítás érdekében éves szintű operatív tervekre szükséges lebontani.

**A közösségi tőke hét típusa** mentén elemezve a célterületet, felismerhetjük a TL szempontjából releváns erőforrásokat és a bennük rejlő lehetőségeket:

1. Természeti tőke – a természeti környezet minőségi és mennyiségi erőforrásai, pl. parkok, tavak, folyók stb.

2. Kulturális tőke – a kulturális környezet, amely körülvesz bennünket, érintve a közös nyelvet, a szimbólumokat, a gesztusokat, a hitet, hiedelmeket, szokásokat, a közösségben rejlő kulturális értékeket, erőforrásokat. Pl. kulturális rendezvények, fesztiválok, kulturális intézmények stb.

3. Humán tőke – egyének és közösségeik szellemi és fizikai képességei, beleértve az oktatást, ismeretátadást és készségfejlesztést, melyek hozzájárulnak az egyén és a közösség fejlesztéséhez. Pl. oktatási intézmények, humánerő-fejlesztési programok stb.

4. Társadalmi tőke – emberi kapcsolatok, személyek és intézmények közötti kapcsolatrendszerek, együttműködések, „csereviszonyok”. Pl. az intézmény külső kapcsolatai, olyan tevékenységek, melyek a bizalomépítést szolgálják különböző etnikai, életkori stb. csoportok között, közösségi tervezés és közös döntések, közösségi rendezvények stb.

5. Politikai tőke – a jogszabályok, szabályozások befolyásolásának képessége; azok az emberek, hálózatok, csoportok és közösségek, akik képesek helyben hatással lenni a politikai folyamatokra, tevékenységekre; részvétel a társadalmi vitákban. Pl. választott és kinevezett kormányzati tisztviselők, politikai szervezetek vezetői, részvétel a helyi és országos választásokon stb.

6. Gazdasági (anyagi) tőke – olyan anyagi eszközök, anyagi erőforrások melyek fellelhetők a környezetben. Pl. helyi, regionális és országos fejlesztési intézmények, bankok, pályázati források stb.

7. Épített tőke – az épített környezet, szolgáltatások, infrastruktúra. Pl. információs technológia, úthálózat, egészségügyi szolgáltatások stb.

*A támogatási kérelem* ***benyújtását megelőzően*** *együttműködés kialakítása szükséges az FSZK-val,* melyhez **regisztrálni kell** az alábbi elérhetőségen: [http://fszk.hu/szakmai-tevekenysegek/intezmenyi-ferohely-kivaltas/tars-projekt-efop-1-9-1/efop-2-2-5- palyazoi-regisztracio/](http://fszk.hu/szakmai-tevekenysegek/intezmenyi-ferohely-kivaltas/tars-projekt-efop-1-9-1/efop-2-2-5-%20palyazoi-regisztracio/)

*Az Intézményi Férőhely Kiváltást Koordináló Országos Testület (IFKKOT) által kiadott írásos vélemény a támogatási kérelemmel együtt nyújtandó be*.

   Az intézményi férőhely kiváltási programban szükséges **egy fenntartó képviselőn kívül**  
**1 fő részvétele az ingatlanok felmérése és ingatlan portfólió terv elkészítéséhez kapcsolódóan ill 1 fő gazdasági vezető ill. pénzügyi tervezésért felelős személy**

A környezeti felmérés, a szolgáltatási gyűrű felrajzolása és a lakhatási célú ingatlanok felmérése olyan folyamat, mely során az előzetes tervekhez képest jelentős módosítások is szükségesek lehetnek.

A szolgáltatási portfólió és az ingatlan portfólió elkészültét követi a lakók egyéni kiváltási terve, (EKISZ-1) az új struktúrához illeszkedő intézményi HR-terv elkészítése, valamint minden érintett és fontos tényező ismeretében a kommunikációs terv összeállítása.

Javaslatom a jövőbeni szolgáltatások működtetésére:

Tiszavasvári Város Önkormányzata, mint fenntartó az elkövetkező években pályázati támogatással kívánja a támogatott lakhatást, mint új szolgáltatást bevezetni.

A Szoc.tv **129. §** *Fogyatékos személyek ápolást-gondozást nyújtó intézményeinek címzett támogatással történő beruházása esetén* ***kizárólag az ötven főnél nagyobb*** *férőhelyszámú intézmény kiváltása támogatható.*

**Jelenlegi stratégia 5 évre készül. Amennyiben 2020. december 31-ig nem nyújt be pályázatot a fenntartó a kiváltás érdekében, a stratégia felülvizsgálata szükséges.**

A jelenleg kérelmezett,- folyamatban lévő - működési engedélyeztetés után 69 fogyatékos személy ápoló-gondozó otthoni férőhely részleges kiváltása megvalósul, min. 12, max. 36 fő esetében.

A fennmaradó 33 férőhelyszám egyéb szolgáltatás nyújtása érdekében lenne biztosított, rehabilitációs intézményi egységként.

A támogatott lakhatás működhet az intézmény keretein belül önállóan, vagy szervezetileg is önállóan (KFT. vagy intézményi formában).

A támogatott lakhatás házai között kapcsolat, és a szükséges szolgáltatások közvetítése, szervezés, ellenőrzése a TL koordinátor feladata lesz.

Minden 12 fős támogatott lakhatásnak lesz egy esetfelelőse. Emellett működne egy terápiás munkacsoport, amely mindegyik ház részére nyújtana szolgáltatást.

A) Kornisné Központ biztosítja majd:

támogató szolgálat (személyi segítés- szállítás)

nappali ellátás-fogyatékos személyek klubja

étkeztetés

szakápolás

család és gyermekjóléti központ

jelzőrendszeres segítségnyújtás

B) Terveink szerint a TELSE, mint jelenlegi fejlesztő foglalkoztató biztosítaná a majdani lakók foglalkoztatását.

Kérem a fentieket figyelembe véve a Képviselő- Testület legyen szíves a soron következő ülésén a stratégiát megtárgyalni, és elfogadni szíveskedjenek.

Tiszavasvári, 2018. december 12. Tisztelettel

Nácsáné Dr. Kalán Eszter